open-index/open-wikipedia-markdown huggingface dataset:
3409 Αμπράμοφ

Ο **Αμπράμοφ (Abramov)** είναι αστεροειδής που κινείται στην εξωτερική (δηλαδή προς την πλευρά της τροχιάς του πλανήτη Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1977 από τον Ρώσο και Σοβιετικό αστρονόμο Νικολάι Τσερνίχ, που παρατηρούσε από το Ναούτσνι της Κριμαίας και του έδωσε (το 1993) το όνομα του Ρώσου-Σοβιετικού συγγραφέα Φιοντόρ Αμπράμοφ (1920-1983). Αργότερα διαπιστώθηκε ότι είχε φωτογραφηθεί ήδη από το 1929 από το Αστεροσκοπείο Λόουελ, χωρίς να γίνει τότε αντιληπτό ότι ήταν αστεροειδής. Ο Αμπράμοφ ανήκει στη λεγόμενη Οικογένεια της Κορωνίδος, μια ομάδα από 200 περίπου λιθώδεις αστεροειδείς (όσοι τουλάχιστον είναι γνωστοί στους αστρονόμους μέχρι σήμερα).

## Φυσικά χαρακτηριστικά
Το 2008 μια ανάλυση της καμπύλης φωτός του αστεροειδή από αστρονόμους του Αστεροσκοπείου του Πανεπιστημίου του Μοντερρέι, στο Μεξικό, έδωσε μια ακριβή περίοδο περιστροφής του Αμπράμοφ γύρω από τον εαυτό του: 7 ώρες 47 λεπτά και 28 δευτερόλεπτα, με διακύμανση της φαινόμενης φωτεινότητας 0,50 του μεγέθους. Μια άλλη παρατήρηση από τον αστρονόμο René Roy στο Αστεροσκοπείο της Γενεύης έδωσε μια πιο αβέβαιη τιμή για την περίοδο, περίπου εννέα ώρες, συν ή πλην 25 λεπτά περίπου.

Ο φασματικός τύπος του Αμπράμοφ είναι **S** (λιθώδης), ενώ σύμφωνα με την επισκόπηση «NEOWISE» της διαστημικής αποστολής WISE της NASA, ο αστεροειδής έχει άλβεδο 0,24 ± 0,06, που αντιστοιχεί σε μέση διάμετρο 10,8 ± 0,2 χιλιόμετρα.

## Παραπομπές

## Πηγές - εξωτερικοί σύνδεσμοι
* ''Dictionary of Minor Planet Names'' στα Google books
* Discovery Circumstances: Numbered Minor Planets (1)-(5000) – Minor Planet Center της Διεθνούς Αστρονομικής Ενώσεως
* Ο 3409 Αμπράμοφ στον ιστότοπο δυναμικής των αστεροειδών *AstDyS-2*
* Τροχιακές παράμετροι, τροχιά κ.ά. από το JPL

Αμπραμοφ
Βραβεία Βρετανικής Ακαδημίας Κινηματογράφου 2017

Η **71<sup>η</sup> απονομή των [[Βραβεία Βρετανικής Ακαδημίας Κινηματογράφου|Βραβείων της Βρετανικής Ακαδημίας Κινηματογράφου]]**, γνωστά κυρίως ως **Βραβεία BAFTA**, η οποία τίμησε τις καλύτερες ταινίες του 2017, πραγματοποιήθηκε στις 18 Φεβρουαρίου 2018 στο Royal Albert Hall του Λονδίνου. Οι υποψηφιότητες ανακοινώθηκαν στις 9 Ιανουαρίου 2018. Οικοδεσπότης της βραδιάς ήταν η Τζοάνα Λάμλεϊ.

Το βραβείο Καλύτερης Ταινίας κέρδισε η ταινία *[[Οι τρεις πινακίδες έξω από το Έμπινγκ, στο Μιζούρι]]*, ενώ ο Γκιγιέρμο Ντελ Τόρο βραβεύετηκε ως Καλύτερος Σκηνοθέτης. Οι Γκάρι Όλντμαν και Φράνσις ΜακΝτόρμαντ κέρδισαν τα βραβεία Α' Ανδρικού και Γυναικείου Ρόλου αντίστοιχα και οι Σαμ Ρόκγουελ και Άλισον Τζάνεϊ τα βραβεία Β' Ανδρικού και Γυναικείου Ρόλου αντίστοιχα. Καλύτερη Βρετανική Ταινία της χρονιάς αναδείχτηκε επίσης η ταινία *[[Οι τρεις πινακίδες έξω από το Έμπινγκ, στο Μιζούρι]]*.

## Βραβεία και Υποψηφιότητες
### Ειδικό βραβείο (Academy Fellowship)
**[[Ρίντλεϊ Σκοτ]]**

### Προσφορά στον Βρετανικό Κινηματογράφο
**National Film and Television School**

## Πολλαπλές υποψηφιότητες
* **12**: *[[Η μορφή του νερού]]*
* **9**: *[[Οι τρεις πινακίδες έξω από το Έμπινγκ, στο Μιζούρι]]*, *[[Η πιο σκοτεινή ώρα]]* 
* **8**: *[[Blade Runner 2049]]*, *[[Δουνκέρκη (ταινία)|Δουνκέρκη]]*
* **5**: *[[Εγώ, η Τόνια]]*
* **4**: *[[Να με φωνάζεις με τ' όνομά σου]]*, *Αόρατη κλωστή*
* **3**: *Τα αστέρια δεν πεθαίνουν στο Λίβερπουλ*, *Πάντινγκτον 2*, *[[Lady Bird]]*
* **2**: *[[Η Πεντάμορφη και το Τέρας (ταινία, 2017)|Η Πεντάμορφη και το Τέρας]]*, *[[Star Wars: Οι Τελευταίοι Τζεντάι]]*, *[[Ο θάνατος του Στάλιν]]*, *[[Τρέξε!]]*, *Λαίδη Μακμπέθ*, *Baby Driver*

## Πολλαπλά βραβεία
* **5**: *[[Οι τρεις πινακίδες έξω από το Έμπινγκ, στο Μιζούρι]]*
* **3**: *[[Η μορφή του νερού]]*
* **2**: *[[Blade Runner 2049]]*, *[[Η πιο σκοτεινή ώρα]]*

## Παραπομπές


## Εξωτερικοί σύνδεσμοι
* Επίσημη ιστοσελίδα των Βραβείων Βρετανικής Ακαδημίας

2017
BAFTA
Μύλος

thumb|Επιτραπέζιος μύλος
Ο **μύλος** είναι συσκευή, συχνά κατασκευή ή μηχανή, που σπάει στερεά υλικά σε μικρότερα κομμάτια μέσω κονιορτοποίησης, σύνθλιψης ή κοπής. Αυτή η μείωση μεγέθους είναι μια σημαντική λειτουργία σε πολλές διαδικασίες. Υπάρχουν πολλοί διαφορετικοί τύποι μύλων και πολλοί τύποι υλικών που επεξεργάζονται σε αυτούς. Ιστορικά οι μύλοι γύριζαν με το χέρι (π.χ. μέσω μανιβέλας), ζώα εργασίας (π.χ. ιππόμυλοι), άνεμο (ανεμόμυλος) ή νερό (νερόμυλος). Στην σύγχρονη εποχή, συνήθως τροφοδοτούνται από ηλεκτρικό ρεύμα.

Η κονιορτοποίηση στερεών υλικών γίνεται με μηχανικές δυνάμεις που σπάζουν τη δομή ξεπερνώντας τις εσωτερικές δεσμευτικές δυνάμεις. Μετά την κονιορτοποίηση αλλάζει η κατάσταση του στερεού: το μέγεθος των κόκκων, η διάταξη των κόκκων και το σχήμα των κόκκων.

Η κονιορτοποίηση μπορεί να έχει ως σκοπό την μηχανική:

* αύξηση της επιφάνειας ενός στερεού
* κατασκευή ενός στερεού με καταλλήλου μεγέθους κόκκους
* εξαγωγή και διαχωρισμός πόρων
Μύλος ονομάζεται επιπλέον ένα παιχνίδι παιδικής χαράς, σε σχήμα ενός μύλου, που τα παιδιά ανεβαίνουν πάνω του και μέσω των ποδιών τους ή κάποιας κατασκευής  τον κάνουν να κινηθεί. Συνήθως είναι ένα από τα παιχνίδια που ανεβαίνουν πάνω από 1 άτομα, αν και υπάρχουν και ατομικοί μύλοι

## Εξωτερικοί σύνδεσμοι
* 

Κατηγορία:Εργαλεία
Χρυσογιασεμί

Το **χρυσογιασεμί** (λατινική και επιστημονική ονομασία *Chrysojasminum*) είναι γένος δικοτυλήδονων φυτών, που ανήκει στην οικογένεια του γιασεμιού και της ελιάς, τα ελαιοειδή. Είναι ιθαγενές φυτό της λεγόμενης 
Μακαρονησίας, της μεγάλης ζώνης της Γης από τη Λεκάνη της Μεσογείου μέχρι την κεντρική Κίνα (συμπεριλαμβανομένης στο ενδιάμεσο και της Σρι Λάνκα), αλλά και της Αφρικής, από την Αιθιοπία μέχρι τη Ζάμπια.

## Είδη
Σήμερα γίνονται ευρύτερα αποδεκτά στο γένος *Chrysojasminum* τα εξής δέκα είδη:

* *Chrysojasminum bignoniaceum* (Wall. ex G.Don) Banfi
* *Chrysojasminum floridum* (Bunge) Banfi
* *[[Chrysojasminum fruticans]]* (L.) Banfi
* *Chrysojasminum goetzeanum* (Gilg) Banfi
* *[[Chrysojasminum humile]]* (L.) Banfi
* *Chrysojasminum leptophyllum* (Rafiq) Banfi
* *Chrysojasminum odoratissimum* (L.) Banfi
* *Chrysojasminum parkeri* (Dunn) Banfi
* *Chrysojasminum stans* (Pax) Banfi
* *Chrysojasminum subhumile* (W.W.Sm.) Banfi & Galasso

## Παραπομπές


Χρυσογιασεμι
Τζεράβιτσα

Η **Τζεράβιτσα** (σερβικά: Ђеравица), με υψόμετρο 2.656 μέτρα πάνω από την επιφάνεια της θάλασσας, είναι η δεύτερη υψηλότερη κορυφή στη Σερβία (μετά τη Βέλικα Ρούντοκα στο Όρος Σκάρδος) και η δεύτερη υψηλότερη κορυφή σε ολόκληρο τον ορεινό όγκο Προκλέτιγιε, μετά την κορυφή Γεζέρτσα (2.694 μέτρα πάνω από την επιφάνεια της θάλασσας). Η κορυφή αυτή βρίσκεται στη νότια Σερβία, στην αμφισβητούμενη περιοχή του Κοσσυφοπεδίου, πάνω από το μεσαιωνικό Μοναστήρι του Βίσοκι Ντέτσανι. Σε άμεση γειτνίαση με την κορυφή, υπάρχουν πολυάριθμες παγετωνικές λίμνες, εκ των οποίων η μεγαλύτερη είναι η Τζεράβιτσα, η οποία βρίσκεται κάτω από την κορυφή και από αυτήν ρέει ο ποταμός Έρενικ.

## Παραπομπές


Κατηγορία:Βουνά της Σερβίας
Ντούρμιτορ

Το **Ντούρμιτορ** (μαυροβουνιακά: Дурмитор) είναι ορεινός όγκος στο βορειοδυτικό Μαυροβούνιο. Αποτελεί τμήμα των Δειναρικών Άλπεων. Η υψηλότερη κορυφή του, το Μπόμποτοβ Κουκ, φτάνει τα 2.523 μέτρα.

Ο ορεινός όγκος περιορίζεται από το Φαράγγι του Τάρα (το βαθύτερο στην Ευρώπη) στα βόρεια, το Φαράγγι του Πίβα στα δυτικά και από το Φαράγγι του Κομαρίντσα στα νότια. Στα ανατολικά, το Ντούρμιτορ ανοίγει σε ένα οροπέδιο ύψους 1.500 μέτρων, ονόματι *Οροπέδιο των Λιμνών*. Το όρος Σινιάβινα βρίσκεται στα ανατολικά του Οροπεδίου των Λιμνών. Το Ντούρμιτορ βρίσκεται στο μεγαλύτερο μέρος του στον δήμο Ζάμπλιακ.

Ο ορεινός όγκος δίνει το όνομά του στον εθνικό δρυμό που τον αποτελεί. Ο Εθνικός Δρυμός Ντούρμιτορ ιδρύθηκε το 1952 και χαρακτηρίστηκε Μνημείο Παγκόσμιας Κληρονομιάς το 1980.

## Συλλογή

Αρχείο:Свјетлопис Дурмитора.jpg|
Αρχείο:Свјетлопис Дурмитора2.jpg|
Αρχείο:Свјетлопис Дурмитора3.jpg|
Αρχείο:Свјетлопис Дурмитора4.jpg
Αρχείο:Свјетлопис Дурмитора5.jpg|
Αρχείο:Свјетлопис Дурмитора6.jpg|
Αρχείο:Свјетлопис Дурмитора7.jpg|


## Παραπομπές


Κατηγορία:Βουνά του Μαυροβουνίου
Περιφερειακή Οδός Βόλου

Η **Περιφερειακή Οδός Βόλου** ή αλλίως **Παράκαμψη Βόλου** είναι οδός ταχείας κυκλοφορίας, εν μέρει ολοκληρωμένη, που παρακάμπτει τον Βόλο. Στο μεγαλύτερο μέρος της διαθέτει δύο λωρίδες ανά κατεύθυνση και ισόπεδους κόμβους. Αυτήν την στιγμή το ολοκληρωμένο τμήμα της ξεκινάει από την Εθνική Οδό 6 (γνωστή ως Εθνική Οδός Βόλου - Λάρισας) και τελειώνει ανατολικά του Βόλου στην Εθνική Οδό 34 λίγο πριν την Αγριά. Η κατασκευή του ξεκίνησε το 2001 και το λειτουργικό μέρος του ολοκληρώθηκε στις 22 Δεκεμβρίου 2014 με την παράδοση σε κυκλοφορία της πρώτης σήραγγας της οδού. 

Το 2004, εγκαινιάσθηκε το τμήμα από τον κόμβο στην δυτική έξοδο του Βόλου με το ανισόπεδο κόμβο Νέας Ιωνίας, για να εξυπηρετηθεί το (καινούργιο τότε) Πανθεσσαλικό Στάδιο, για τις ανάγκες των Ολυμπιακών Αγώνων του 2004, όπου πραγματοποιήθηκαν αγώνες του τουρνουά ποδοσφαίρου αντρών και γυναικών

## Διαδρομή
Η Περιφερειακή Οδός ξεκινά από το Διμήνι και καταλήγει στην Αγριά, παρακάμτωντας την πόλη του Βόλου. Διασχίζει βόρεια τη Νέα Ιωνία και βόρεια τις συνοικίες Χιλιαδού και Καλλιθέα Βόλου. Παρόλο που το αρχικό σχέδιο της Περιφερειακής Οδού Βόλου δεν έχει πραγματοποιηθεί μέχρι τώρα, έχει διευκολύνει πολύ τις διαδρομές όσων επιθυμούν να βγουν από την πόλη, αποφεύγοντας έτσι την αυξημένη κίνηση του κέντρου. Τη συγκεκριμένη περίοδο, η Περιφερειακή Οδός Βόλου ξεκινά από το τέρμα της Οδού Λαρίσης, διανύει τη Σήραγγα Γορίτσας και καταλήγει σε διασταύρωση στην περιοχή Αστέρια Αγριάς.

## Παραπομπές


Κατηγορία:Περιφερειακές οδοί της Ελλάδας
Dacrydium elatum

Το είδος ***Dacrydium elatum*** είναι ξυλώδες είδος δέντρου που φύεται στην Ασία και αποτελεί είδος κωνοφόρου της οικογένειας *Podocarpaceae.* Απαντάται συνήθως στην Καμπότζη, την Ινδονησία, το το Λάος, τη Μαλαισία, την Ταϊλάνδη και το Βιετνάμ.

Ως ώριμο δέντρο φτάνει τα 30 μ. σε ύψος και έχει μέση στηθιαία διάμετρο τα 80 εκατοστά περίπου. Τα χαρακτηριστικά του (βλαστοί, φύλλωμα, άνθη) ομοιάζουν με αυτά των ειδών από το γένος Αραουκάρια.

## Παραπομπές


## Εξωτερικοί σύνδεσμοι
* 
* 

Κατηγορία:Κωνοφόρα
Φίλα τον Βάτραχό σου

***Φίλα Τον Βάτραχο Σου*** είναι ο τίτλος μιας ελληνικής ρομαντικής κωμικής τηλεοπτικής σειράς που προβλήθηκε από τους τηλεοπτικούς δέκτες του ΑΝΤ1 τις σεζόν 2007–2009. Πρωταγωνιστές της σειράς ήταν ο Θοδωρής Αθερίδης και η Σμαράγδα Καρύδη. Το σενάριο υπέγραψαν η Ρένα Ρίγγα με τον Πάνο Έξαρχο, ενώ τη σκηνοθεσία ανέλαβε ο Παναγιώτης Κούτρας. Η σειρά σημείωσε πολύ καλά νούμερα τηλεθέασης και οδηγήθηκε σε δεύτερο κύκλο, ενώ μετά το τέλος της η δημοτικότητα της αυξήθηκε με τις συνεχόμενες επαναλήψεις της μέχρι σήμερα από τον σταθμό.

## Επισκόπηση σειράς

## Πλοκή

Ο Στέφανος (Θοδωρής Αθερίδης) είναι ένας ανερχόμενος πολιτικός και ετοιμάζεται να παντρευτεί μια γυναίκα που μπορεί να του εξασφαλίσει τη πολιτική του ανέλιξη. Η Όλγα (Σμαράγδα Καρύδη) είναι καμαριέρα και μεγαλώνει μόνη τον 8χρονο γιο της. Στη πρώτη τους συνάντηση, ένα παιχνίδι της τύχης, τη κάνει να μοιάζει σαν να βγήκε από παραμύθι μέσα στη δανεική τουαλέτα της. Δύο εντελώς διαφορετικοί κόσμοι συναντιούνται... Τι γίνεται όταν η ανεμελιά μιας απλής κοπέλας δώσει την ευκαιρία στον «καθώς πρέπει» πολιτικό να λύσει τη γραβάτα του, να γελάσει με τη καρδιά του, να δει τη ζωή με άλλα μάτια; Και τι συµβαίνει όταν μια λαϊκή κοπέλα βρεθεί στη δίνη της πολιτικής και των κανόνων της; Μια κωμωδία σαν παραμύθι! Ένα παραμύθι που επιβεβαιώνει ότι μπορεί να υπάρχουν ακόμα Σταχτοπούτες και πρίγκιπες!

## Διανομή

### Πρωταγωνιστές

### Έκτακτες Συμμετοχές

## Επεισόδια

### Α' Κύκλος (2007-08)

* Προβαλλόταν κάθε Δευτέρα στις 22:00.
* Δεν προβλήθηκε επεισόδιο στις 29/10/2007 λόγω μετάδοσης της 6ης Απονομής των Μουσικών Βραβείων Αρίων, και στις 26/5/2008 λόγω μετάδοσης του Διαγωνισμού Ομορφιάς Σταρ Ελλάς / Μις Ελλάς / Μις Γιανγκ.

### Β' Κύκλος (2008-09)

* Προβαλλόταν κάθε Δευτέρα στις 22:00.
* Το 57ο (προτελευταίο) επεισόδιο προβλήθηκε εκτάκτως Τετάρτη στις 22:00.
* Δεν προβλήθηκε επεισόδιο στις 8/12/2008 λόγω των γεγονότων και των ταραχών του Δεκεμβρίου 2008, στις 25/5/2009 και 1/6/2009 λόγω μετάδοσης του αγώνα μπάσκετ για το Πρωτάθλημα Καλαθοσφαίρισης Α1 Εθνικής Κατηγορίας Ανδρών 2008-2009, και στις 15/6/2009 λόγω μετάδοσης του Διαγωνισμού Ομορφιάς Σταρ Ελλάς / Μις Ελλάς / Μις Γιανγκ.

## Παραπομπές


## Εξωτερικοί σύνδεσμοι

Κατηγορία:Τηλεοπτικές σειρές ΑΝΤ1
Κατηγορία:Ελληνικές κωμικές τηλεοπτικές σειρές
Πανεπιστήμιο της Καέν

Το **Πανεπιστήμιο της Καέν-Νορμανδίας** (γαλλ. *Université de Caen Normandie*, λατ. *Universitas Cadomensis*), γνωστό συντομογραφικώς ως **Unicaen**, είναι δημόσιο πανεπιστήμιο στην πόλη Καέν της Γαλλίας.

## Ιστορία
Το Πανεπιστήμιο της Καέν ιδρύθηκε το 1432, όχι από τους Γάλλους, αλλά από έναν Άγγλο, τον πρίγκιπα Ιωάννη του Λάνκαστερ, κατά τη διάρκεια της αγγλικής κατοχής της πόλεως, και ο πρώτος πρύτανης ήταν επίσης Άγγλος (από την Κορνουάλη), ο Μιχαήλ Τρέγκουρυ, μετέπειτα Αρχιεπίσκοπος Δουβλίνου. Αρχικώς είχε δύο σχολές, τη Σχολή του Κανονικού Δικαίου και αυτή του Ρωμαϊκού Δικαίου. Αλλά το 1438 είχε ήδη πέντε σχολές. Αργότερα, το 1452, η ίδρυση του νέου πανεπιστημίου επικυρώθηκε από τον βασιλιά της Γαλλίας Κάρολο Ζ΄.

Στις 7 Ιουλίου 1944 το Πανεπιστήμιο της Καέν καταστράφηκε τελείως από αεροπορικό βομβαρδισμό των Συμμάχων. Από τότε μέχρι το 1954 η λειτουργία του στεγαζόταν στα κτήρια της τοπικής παιδαγωγικής ακαδημίας. Μια νέα πανεπιστημιόπολη σχεδιάσθηκε από τον αρχιτέκτονα Ανρί Μπερνάρ και κατασκευάσθηκε από το 1948 μέχρι το 1957. Το νέο πανεπιστήμιο εγκαινιάσθηκε τον Ιούνιο του 1957.

## Αξιοσημείωτοι απόφοιτοι και διδάξαντες

Αρχείο:Pierre-Simon, marquis de Laplace (1745-1827) - Guérin.jpg|Πιερ-Σιμόν ντε Λαπλάς
Αρχείο:Barbey.jpg|Ζυλ Μπαρμπέ ντ’ Ωρεβιγύ
Αρχείο:Caspar Barlaeus.jpg|Κάσπαρ Μπαρλέους
Αρχείο:Guillaume-François Rouelle.jpg|Γκυγιώμ-Φρανσουά Ρουέλ
Αρχείο:IKBrunelChains.jpg|Ίζαμπαρντ Μπρουνέλ
Αρχείο:Dumont d'Urville.jpg|Ζυλ Ντυμόν ντ' Υρβίλ
Αρχείο:Charles de Marquetel de Saint-Evremond by Jacques Parmentier.jpg|Σαρλ ντε Σαιντ-Εβρεμόν
Αρχείο:Dangeard, P. A. Cl. CIPA0413.jpg|Πιερ Ωγκυστέν Ντανζεάρ
Αρχείο:Henri Poincaré-2.jpg|Ανρί Πουανκαρέ
Αρχείο:Pierre Varignon.jpg|Πιερ Βαρινιόν


## Παραπομπές


## Εξωτερικοί σύνδεσμοι
* Επίσημος ιστότοπος, welcome.unicaen.fr

Καεν
Κίνγκστον (Νέα Υόρκη)

Το ** Κίνγκστον** (αγγλ.: *Kingston*) είναι η μοναδική πόλη και η έδρα της κομητείας Όλστερ, στην Νέα Υόρκη, των Ηνωμένων Πολιτειών. Βρίσκεται 146 χλμ. βόρεια της πόλης της Νέας Υόρκης και 95 χλμ. νότια του Όλμπανι. Η μητροπολιτική περιοχή της πόλης ομαδοποιείται με τη μητροπολιτική περιοχή της Νέας Υόρκης γύρω από το Μανχάταν από το Γραφείο Απογραφής των Ηνωμένων Πολιτειών. Ο πληθυσμός ήταν 24.069 στην απογραφή των Ηνωμένων Πολιτειών του 2020.

Το Κίνγκστον έγινε η πρώτη πρωτεύουσα της Νέας Υόρκης το 1777. Κατά τη διάρκεια του Αμερικανικού Επαναστατικού Πολέμου, η πόλη κάηκε από τους Βρετανούς στις 13 Οκτωβρίου 1777, μετά τις μάχες της Σαρατόγκα. Τον 19ο αιώνα, έγινε σημαντικός κόμβος μεταφορών μετά την ανακάλυψη του φυσικού τσιμέντου στην περιοχή. Είχε συνδέσεις με άλλες αγορές τόσο μέσω σιδηροδρομικών όσο και μέσω καναλιών. 
μικρογραφία| Εικονογραφικός χάρτης, 1875
Το Κίνγκστον έχει τρεις αναγνωρισμένες γειτονιές: The Uptown Stockade Area, The Midtown Area και The Downtown Waterfront Area. Η περιοχή Uptown Stockade District ήταν η πρώτη πρωτεύουσα της Πολιτείας της Νέας Υόρκης. Εν τω μεταξύ, η περιοχή Midtown είναι γνωστή για τις βιομηχανίες των αρχών του 20ου αιώνα και φιλοξενεί το Ulster Performing Arts Center και το ιστορικό κτίριο του Δημαρχείου.

Σύμφωνα με το Γραφείο Απογραφής των Ηνωμένων Πολιτειών, η πόλη έχει έκταση 22 τ.χλμ, εκ των οποίων 19 τ.χλμ είναι ξηρά και 3,4 τ.χλμ, ή 15,03%, είναι νερό. Η πόλη βρίσκεται στη δυτική όχθη του ποταμού Χάντσον. Οι γειτονικές πόλεις περιλαμβάνουν το Χάρλεϊ, το Σόγκαρτις, το Ρίνεμπεκ και το Ρεντ Χουκ. 

## Παραπομπές


 
Κατηγορία:Πόλεις της Νέας Υόρκης
Κατηγορία:Έδρες κομητειών της Νέας Υόρκης
Κομητεία Όλστερ (Νέα Υόρκη)

Η **Κομητεία Όλστερ** (αγγλ.: *Ulster County*) είναι  κομητεία στην πολιτεία της Νέας Υόρκης των ΗΠΑ. Βρίσκεται κατά μήκος του ποταμού Χάντσον. Σύμφωνα με την απογραφή του 2020, ο πληθυσμός ήταν 181.851 κάτοικοι.  Η έδρα της κομητείας είναι το Κίνγκστον.  Η κομητεία πήρε το όνομά της από την ιρλανδική επαρχία Όλστερ.

Σύμφωνα με το Γραφείο Απογραφής των ΗΠΑ, η κομητεία έχει έκταση 3,010  τ.χλμ, εκ των οποίων 2,910 τ.χλμ είναι στεριά και 96 τ.χλμ (3,1%) είναι νερό. 

Το υψηλότερο σημείο της κομητείας είναι το βουνό Σλάιντ, περίπου στα 1270 μέτρα πάνω από την επιφάνεια της θάλασσας. Το χαμηλότερο σημείο είναι η στάθμη της θάλασσας κατά μήκος του ποταμού Χάντσον.

## Παρακείμενες Κομητείες
* Κομητεία Γκριν (βόρεια)
* Κομητεία Κολούμπια (βορειοανατολικά)
* Κομητεία Ντάτσες (νοτιοανατολικά)
* Κομητεία Όραντζ (νότια)
* Κομητεία Σάλιβαν (νοτιοδυτικά)
* Κομητεία Ντέλαγουερ (βορειοδυτικά)

## Παραπομπές


## Εξωτερικοί σύνδεσμοι
* 

Κατηγορία:Κομητείες της Νέας Υόρκης
Deadly Women

Το ***Deadly Women*** (*Θανάσιμες γυναίκες*) είναι μια αμερικανική τηλεοπτική σειρά ντοκιμαντέρ αληθινού εγκλήματος που παράγεται από την Beyond International Group και προβάλλεται στο δίκτυο Investigation Discovery (ID). 

Η σειρά επικεντρώνεται σε φόνους που διαπράττονται από γυναίκες. Παρουσιάζεται από την πρώην ερευνήτρια του FBI Κάντις Ντελόνγκ και αφηγείται η Λίναν Ζέιγκερ.

*Το Deadly Women* μεταδόθηκε για πρώτη φορά το 2005 ως μίνι σειρά τριών επεισοδίων με τίτλους: "Obsession", "Greed" και "Revenge". Στη συνέχεια αναβίωσε ως μια τακτική σειρά και άρχισε να προβάλλεται στις 24 Δεκεμβρίου 2008. Έγιναν δύο σημαντικές αλλαγές: η Λίναν Ζέιγκερ αντικατέστησε την αρχική αφηγήτρια Μάρσα Κρένσοου και ο αριθμός των περιπτώσεων γυναικών δολοφόνων σε κάθε επεισόδιο μειώθηκε από τέσσερις σε τρεις. Η σειρά ολοκληρώθηκε το 2021, μετά από 14 σεζόν.

Παράγονται επίσης μεταγλωττισμένες εκδόσεις. Μια ισπανική έκδοση προβάλλεται στο Discovery en Español με τον τίτλο *Las Verdaderas Mujeres Asesinas* και μια έκδοση στην ιταλική γλώσσα προβάλλεται στο Real Time Italy με τον τίτλο *Donne mortali*.

## Δομή
Κάθε επεισόδιο έχει ένα κεντρικό θέμα, όπως η ζήλια, το  οικονομικό κέρδος, η ψυχική ασθένεια ή τα εγκλήματα που διαπράττονται από εφήβους ή ηλικιωμένους. Οι τίτλοι των επεισοδίων αντικατοπτρίζουν το θέμα. Οι ιστορίες λέγονται μέσα από αναπαραστάσεις και συνεντεύξεις.

Στα επεισόδια συμμετέχουν επίσης συντελεστές σε σχετικούς τομείς (π.χ ιατροδικαστές και ερευνητές). Η Diane Fanning, ο M. William Phelps, ο Gregg Olsen, ο Wensley Clarkson, η Joan Renner και η Dr. Janis Amatuzio έχουν κάνει πολλές εμφανίσεις στη σειρά. Περιστασιακά, η οικογένεια ή οι φίλοι των γυναικών δολοφόνων ή των θυμάτων τους δίνουν πληροφορίες για τα γεγονότα.

Από την ένατη σεζόν, εμφανίζονται επίσης φωτογραφίες των πραγματικών δολοφόνων (συνήθως στιγμιότυπα που τραβήχτηκαν μετά τη σύλληψή τους ή παραστάσεις καλλιτεχνών που σκιαγραφούν τη θύτρια εάν έζησε πριν από τις μέρες της σύγχρονης φωτογραφίας).

## Παραπομπές

Κατηγορία:Ντοκιμαντέρ
Φλόιντ Πάτερσον

Ο **Φλόιντ Πάτερσον**  (αγγλ.: *Floyd Patterson*), (4 Ιανουαρίου 1935 – 11 Μαΐου 2006) ήταν Αμερικανός επαγγελματίας πυγμάχος που αγωνίστηκε από το 1952 έως το 1972 και κατέκτησε δύο φορές τον τίτλο του παγκόσμιου πρωταθλητή της κατηγορίας βαρέων βαρών μεταξύ 1956 και 1962. Σε ηλικία 21 ετών, έγινε ο νεότερος μποξέρ στην ιστορία που κέρδισε τον τίτλο και ήταν επίσης ο πρώτος στην κατηγορία των βαρέων βαρών που ξανακέρδισε τον τίτλο αφού τον έχασε. Ως ερασιτέχνης, κέρδισε ένα χρυσό μετάλλιο στη μεσαία κατηγορία στους Θερινούς Ολυμπιακούς Αγώνες του 1952 . Αναγνωρίζεται ως ένας από τους καλύτερους μποξέρ βαρέων βαρών όλων των εποχών.   

Το 1956 και το 1960, ο Πάτερσον ψηφίστηκε μποξέρ της χρονιάς από το περιοδικό The Ring και την Ένωση Αθλητικογράφων Πυγμαχίας της Αμερικής. Εισήχθη στο International Boxing Hall of Fame το 1991.

Ο ερασιτεχνικός απολογισμός του Πάτερσον ήταν 40 νίκες (37 με νοκ άουτ) και 4 ήττες. Ο Πάτερσον έφερε τα χέρια του ψηλότερα από τους περισσότερους πυγμάχους, μπροστά στο πρόσωπό του. Οι αθλητικογράφοι ονόμασαν το ύφος του Πάτερσον ως «Τρομακτική στάση».

Ο Πάτερσον έπασχε από τη νόσο του Αλτσχάιμερ και τον καρκίνο του προστάτη στα τελευταία του χρόνια. Πέθανε στο σπίτι του στο Νιου Παλτζ, στις 11 Μαΐου 2006, σε ηλικία 71 ετών  και θάφτηκε στο Αγροτικό Νεκροταφείο στο Νιου Παλτζ, της Κομητείας Όλστερ, στην Νέα Υόρκη . 

## Παραπομπές


## Εξωτερικοί σύνδεσμοι
* 
* Floyd Patterson, Rocky Marciano & Classic Boxing Trilogy
* 
* https://www.wbaboxing.com/wba-history/world-boxing-association-history
* https://boxrec.com/media/index.php/NYSAC_World_Heavyweight_Champion
* Floyd Patterson profile at Cyber Boxing Zone
* Boxing Hall of Fame
* ESPN.com
* 
* 

Κατηγορία:Αμερικανοί πυγμάχοι
Κατηγορία:Αμερικανοί Ολυμπιονίκες
Weezer (2019)

***Weezer*** (γνωστό και ως ***Black Album***) είναι το όνομα του δέκατου τρίτου studio άλμπουμ του αμερικανικού ροκ συγκροτήματος Weezer. Η παραγωγή έγινε από τον Ντέιβ Σίτεκ, και κυκλοφόρησε την 1η Μαρτίου 2019 από την Crush Music και την Atlantic Records, σχεδόν δύο μήνες μετά το *[[The Teal Album]]*.

## Παραπομπές




Κατηγορία:Δισκογραφία των Weezer
Κατηγορία:Άλμπουμ του 2019
Ανθόκορις

Η **ανθόκορις** (λατινική και επιστημονική ονομασία *Anthocoris*) είναι γένος ημίπτερων εντόμων, που ανήκει στην οικογένεια ανθοκορίδες (*Anthocoridae*), στην οποία έδωσε την ονομασία της. Το γένος περιλαμβάνει μικρά έντομα, που διακρίνονται από το πολύ μικρό κεφάλι και το πολύ λεπτό εμπρόσθιο μέρος του σώματός τους, με θώρακα σε σχήμα κώνου. Συνήθως ζουν πάνω σε φυτά σε υγρά ή και ελώδη μέρη.

## Είδη
Σήμερα είναι γνωστά 32 είδη στο γένος *Anthocoris* για τα οποία υπάρχει επιστημονική περιγραφή. Αυτά είναι τα εξής:

* *Anthocoris albiger*, Reuter, 1884
* *Anthocoris alienus* (White, 1880)
* *Anthocoris amplicollis*, Horváth, 1893
* *[[Anthocoris antevolens]]*, White, 1879
* *[[Anthocoris bakeri]]*, Poppius, 1913
* *Anthocoris bicuspis* (Herrich-Schaeffer, 1835)
* *Anthocoris butleri*, Le Quesne, 1954
* *Anthocoris caucasicus*, Kolenati, 1857
* *[[Anthocoris confusus]]*, Reuter, 1884
* *[[Anthocoris dimorphicus]]*, Anderson & Kelton, 1963 – «ανθόκορις η διμορφική»
* *Anthocoris fulvipennis*, Reuter, 1884
* *[[Anthocoris gallarumulmi]]* (De Geer, 1773)
* *Anthocoris guentheri*, Pericart, 2007
* *[[Anthocoris limbatus]]*, Fieber, 1836
* *Anthocoris minki*, Dohrn, 1860
* *[[Anthocoris musculus]]* (Say, 1832)
* *[[Anthocoris nemoralis]]* (Fabricius, 1794)
* *[[Anthocoris nemorum]]* (Linnaeus, 1761)
* *Anthocoris nigricornis*, Zetterstedt, 1838
* *Anthocoris nigripes*, Reuter, 1884 – «ανθόκορις η μαυρόπους»
* *Anthocoris pilosus* (Jakovlev, 1877)
* *[[Anthocoris pini]]*, Barensprung, 1858
* *[[Anthocoris poissoni]]*, Kiritshenko, 1952
* *[[Anthocoris salicis]]*, Lindberg, 1953
* *[[Anthocoris sarothamni]]*, Douglas & Scott, 1865
* *[[Anthocoris simillimus]]*, Poppius, 1909
* *[[Anthocoris simulans]]*, Reuter, 1884
* *[[Anthocoris stigmatellus]]*, Zetterstedt, 1838
* *[[Anthocoris tomentosus]]*, Péricart, 1971
* *[[Anthocoris tristis]]*, Van Duzee, 1921
* *[[Anthocoris visci]]*, Douglas, 1889
* *[[Anthocoris whitei]]*, Reuter, 1884

## Παραπομπές

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελίδα 660

## Εξωτερικοί σύνδεσμοι
* 
* 

Ανθοκορις
Πιερ Βαρινιόν

Ο **Πιερ Βαρινιόν** (γαλλ. *Pierre Varignon*, 1654 – 23 Δεκεμβρίου 1722) ήταν Γάλλος μαθηματικός και ιερέας. Γεννήθηκε στην πόλη Καέν και σπούδασε στο εκεί Κολέγιο των Ιησουιτών και μετά στο Πανεπιστήμιο της Καέν, από όπου απεφοίτησε το 1682. Το επόμενο έτος χειροτονήθηκε ιερέας της Ρωμαιοκαθολικής Εκκλησίας.

## Σταδιοδρομία και συνεισφορά
Ο Βαρινιόν γνώρισε τα μαθηματικά διαβάζοντας τον Ευκλείδη και μετά τη *[[La Géométrie]]* του Καρτέσιου. Το 1688 έγινε καθηγητής των μαθηματικών στο Κολλέγιο των Τεσσάρων Εθνών, γνωστό και ως Κολλέγιο Μαζαρίνου, στο Παρίσι, και το ίδιο έτος εκλέχθηκε μέλος της Βασιλικής Ακαδημίας Επιστημών. Το 1704 έγινε καθηγητής των μαθηματικών στο Βασιλικό Κολέγιο. Το 1713 εκλέχθηκε μέλος της Πρωσικής Ακαδημίας Επιστημών και το 1718 εταίρος της Βασιλική Εταιρείας του Λονδίνου. Πολλά εκ των έργων του εκδόθηκαν στο Παρίσι το 1725, τρία έτη μετά τον θάνατό του. Οι διαλέξεις του στο Κολλέγιο Μαζαρίνου δημοσιεύθηκαν στο βιβλίο *Elemens de mathematique* (*Στοιχεία μαθηματικών*) το 1731.

Ο Βαρινιόν ήταν φίλος του Νεύτωνα και του Λάιμπνιτς και γνωστός της Οικογένειας Μπερνούλι. Οι κυριότερες συνεισφορές του στην επιστήμη σχετίζονται με τη γεωμετρική επίλυση προβλημάτων της στατικής και της μηχανικής. Υπήρξε ο δεύτερος Γάλλος (μετά τον Γκιγιόμ ντε λ'Οπιτάλ) ισχυρός υπέρμαχος του απειροστικού λογισμού και εξέθεσε τα σφάλματα της κριτικής του Μισέλ Ρολ εναντίον αυτού του κλάδου των μαθηματικών. Ανεγνώρισε τη σημασία της εξευρέσεως μιας μεθόδου ελέγχου της συγκλίσεως μιας άπειρης σειράς, αλλά αναλυτικές δυσκολίες τον εμπόδισαν από το να βρει μια τέτοια μέθοδο. Ωστόσο απλοποίησε τις αποδείξεις πολλών μαθηματικών προτάσεων της θεωρητικής μηχανικής, εφάρμοσε τον απειροστικό λογισμό του Λάιμπνιτς στη μηχανική του έργου του Νεύτωνα *[[Philosophiæ Naturalis Principia Mathematica]]* και την αρχή της συνθέσεως των δυνάμεων στη μηχανική γενικότερα με το δικό του βιβλίο *Projet d'une nouvelle mécanique* το 1687. Ανάμεσα στις άλλες εργασίες του Βαρινιόν συγκαταλέγεται και μία δημοσίευση του 1699 με θέμα την εφαρμογή του διαφορικού λογισμού στη ροή των υγρών και στις κλεψύδρες. Είχε ήδη δημοσιεύσει (το 1690) μια μηχανική ερμηνεία της βαρύτητας. Το 1702 εφάρμοσε τον απειροστικό λογισμό και στα ρολόγια με ελατήριο. Ο Βαρινιόν υπήρξε και εφευρέτης, καθώς το 1704 εφεύρε το μανόμετρο σωλήνα σχήματος U, ένα όργανο ικανό να μετρεί την αραίωση των αερίων.

## Επιλεγμένα έργα
* 
* 

## Δείτε επίσης
* Θεώρημα Βαρινιόν
* Μηχανικό θεώρημα Βαρινιόν

## Παραπομπές


## Πηγές
* W.W. Rouse Ball: *A Short Account of the History of Mathematics*, 4η έκδοση, Λονδίνο 1908
* Το λήμμα «Βαρινιόν Πέτρος» στη *Νέα Ελληνική Εγκυκλοπαίδεια* «Χάρη Πάτση», τόμος 7, σελίδα 805

## Εξωτερικοί σύνδεσμοι
* 

Κατηγορία:Γάλλοι μαθηματικοί
Κατηγορία:Μαθηματικοί αναλυτές
Κατηγορία:Γαλλικός κλήρος
Κατηγορία:Μέλη της Ακαδημίας Επιστημών (Γαλλία)
Κατηγορία:Εταίροι της Βασιλικής Εταιρείας
Ελατόφιλος

Ο **ελατόφιλος** (λατινική και επιστημονική ονομασία *Elatophilus*) ή **ξενοτραχηλιέλλη** (*Xenotracheliella*) είναι γένος ημίπτερων εντόμων, που ανήκει στην οικογένεια ανθοκορίδες (*Anthocoridae*)

## Είδη
Σήμερα γίνονται ευρύτερα αποδεκτά τα εξής 15 είδη στο γένος *Elatophilus*:

* *Elatophilus antennatus*, Kelton, 1976
* *Elatophilus brimleyi*, Kelton, 1977
* *Elatophilus crassicornis* (Reuter, 1875)
* *Elatophilus dimidiatus* (Van Duzee, 1921)
* *Elatophilus hebraicus*, Pericart, 1967 – «ελατόφιλος ο εβραϊκός»
* *[[Elatophilus inimicus]]* (Drake & Harris, 1926) – «ελατόφιλος ο εχθρικός»
* *Elatophilus minutus*, Kelton, 1976 – «ελατόφιλος ο μικρός»
* *Elatophilus nigrellus* (Zetterstedt, 1838)
* *Elatophilus oculatus* (Drake & Harris, 1926)
* *Elatophilus pachycnemis*, Horvath, 1907
* *Elatophilus pilosicornis*, Lindberg, 1953
* *Elatophilus pinophilus*, Blatchley, 1928
* *[[Elatophilus pullus]]*, Kelton & Anderson, 1962
* *Elatophilus roubali*, Stys, 1959
* *Xenotracheliella vicaria*, Drake & Harris, 1926

## Παραπομπές

## Βιβλιογραφία

* 
* 

Κατηγορία:Ετερόπτερα
Έφυδρη

Η **έφυδρη** (λατινική και επιστημονική ονομασία *Ephydra*) είναι γένος δίπτερων εντόμων, που ανήκει στην οικογένεια εφυδρίδες, στην οποία έδωσε την ονομασία του, το ίδιο και στην υπεροικογένειά του, τα εφυδροειδή, καθώς και στην υποοικογένεια, τις εφυδρίνες. Με τη σειρά του, το γένος οφείλει την ονομασία του στο ότι τα έντομα αυτά ζουν σε παράκτιες περιοχές ή κοντά σε στάσιμα νερά. Συναντάται σε διάφορες περιοχές της υδρογείου.

## Είδη
Σήμερα γίνονται ευρύτερα αποδεκτά τα εξής 48 είδη στο γένος *Ephydra*:

* *Ephydra acrostichalis*, Malloch, 1925
* *Ephydra acutata*, Hu & Yang, 2002
* *Ephydra afghanica*, Dahl, 1961
* *Ephydra alandica*, Frey, 1909
* *Ephydra attica*, Becker, 1896
* *Ephydra auripes*, Aldrich, 1912
* *Ephydra basilaris*, Waltl, 1837
* *Ephydra bivittata*, Loew, 1860
* *Ephydra breva*, Hu & Yang, 2002
* *Ephydra brevis* (Walker, 1858)
* *Ephydra bruesi*, Cresson, 1934
* *Ephydra currani*, Wirth, 1971
* *Ephydra dorsala*, Hu & Yang, 2002
* *Ephydra flavipes* (Macquart, 1843)
* *Ephydra glauca*, Meigen, 1830
* *Ephydra goedeni*, Wirth, 1971
* *Ephydra gracilis*, Packard, 1871
* *Ephydra heijingensis*, Hu & Yang, 2002
* *Ephydra hejingensis*, Hu & Yang, 2002
* *[[Ephydra hians]]*, Say, 1830
* *Ephydra japonica*, Miyagi, 1966
* *Ephydra lata* (Walker, 1858)
* *Ephydra macellaria*, Egger, 1862
* *Ephydra magadiensis*, Wirth, 1975
* *Ephydra mexicana*, Cresson, 1934
* *Ephydra millbrae*, Jones, 1906
* *Ephydra murina*, Wirth, 1975
* *Ephydra nana* (Walker, 1858)
* *Ephydra niveiceps*, Cresson, 1916
* *Ephydra novae-zealandiae*, Tonnoir & Malloch, 1926
* *Ephydra obscuripes*, Loew, 1866
* *Ephydra ochrostoma*, Brullé, 1833
* *Ephydra opaca*, Loew, 1856
* *Ephydra orichalcea*, Gimmerthal, 1847
* *Ephydra packardi*, Wirth, 1971
* *Ephydra pectinulata*, Cresson, 1916
* *Ephydra pseudomurina*, Krivosheina, 1983
* *Ephydra riparia*, Fallén, 1813
* *Ephydra scholtzi*, Becker, 1896
* *Ephydra shalatinensis*, El-Moursy, Negm, El-Hawagry & Ebrahim, 2006
* *Ephydra similis*, Tonnoir & Malloch, 1926
* *Ephydra stuckenbergi*, Wirth, 1975
* *Ephydra subopaca*, Loew, 1864
* *Ephydra thermophila*, Cresson, 1934
* *Ephydra tibetensis*, Cresson, 1934
* *Ephydra urmiana*, Gunther, 1899
* *Ephydra usingeri*, Wirth, 1976
* *Ephydra yangi*, Hu & Yang, 2002

## Παραπομπές


## Εξωτερικοί σύνδεσμοι
* 
* 

Κατηγορία:Εφυδρίδες
Αθυρόγλωσση

Η **αθυρόγλωσση** (λατινική-επιστημονική ονομασία *Athyroglossa*) είναι γένος δίπτερων εντόμων, που ανήκει στην οικογένεια εφυδρίδες.

## Είδη
Σήμερα γίνονται ευρύτερα αποδεκτά τα εξής 34 είδη στο γένος *Athyroglossa*:

* *A. africana* (Wirth, 1955)
* *A. argyrata*, Hendel, 1931
* *A. atra* (Williston, 1896)
* *A. barrosi*, Brèthes, 1919
* *A. cressoni*, Wirth, 1970
* *A. dinorata*, Mathis & Zatwarnicki, 1990
* *A. dubia* (Williston, 1896)
* *A. evidens*, Cresson, 1925
* *A. fascipennis* (Cresson, 1918)
* *A. flaviventris* (Meigen, 1830)
* *A. freta*, Cresson, 1925
* *A. glabra* (Meigen, 1830)
* *A. glaphyropus* Loew, 1878
* *A. granulosa* (Cresson, 1922)
* *A. kaplanae*, Mathis & Zatwarnicki, 1990
* *A. laevis* (Cresson, 1918)
* *A. leonensis*, Canzoneri & Rampini, 1987
* *A. lindneri*, Wirth, 1964
* *A. lucida*, Canzoneri & Meneghini, 1969
* *A. melanderi* (Cresson, 1922)
* *A. metallica*, Canzoneri & Meneghini, 1969
* *A. nigripes*, Miyagi, 1977
* *A. nitida*, Williston, 1896
* *A. nudiuscula*, Loew, 1873
* *A. ordinata*, Becker, 1896
* *A. rivalis*, Miyagi, 1977
* *A. rossii*, Canzoneri & Raffone, 1987
* *A. scabra*, Cresson, 1925
* *A. schineri*, Séguy, 1934
* *A. semiseriata*, Canzoneri & Meneghini, 1969
* *A. similis* (Cresson, 1918)
* *A. sulcata* (Hendel, 1930)
* *A. tectora*, Cresson, 1926
* *A. transversa*, Sturtevant and Wheeler, 1954

## Παραπομπές

## Εξωτερικοί σύνδεσμοι
* 

Αθυρογλωσσα
Ιμάγκινα του Ίζενμπουργκ-Λίμπουργκ

Η **Ιμάγκινα του Ίζενμπουργκ-Λίμπουργκ**, γερμ.: *Imagina of Isenburg-Limburg* (π. 1255 – 29 Σεπτεμβρίου 1313;) ήταν η βασιλική σύζυγος του Αδόλφου του Νασσάου, βασιλιά της Γερμανίας.

## Βιογραφία
Γεννήθηκε περίπου το 1255 (πιθανώς στο Λίμπουργκ αν ντερ Λαν) από τον Γκέρλαχ Α΄ του Λίμπουργκ και την Iμάγκινα του Μπλήσκαστελ. Ο πατέρας της, από τον Οίκο του Λίμπουργκ (μια παράπλευρη γραμμή του Οίκου του Ίζενμπουργκ) είχε την εξουσία στο Λίμπουργκ αν ντερ Λαν. Οι γονείς του πατέρα της ήταν ο Ερρίκος Α' του Ίζενμπουργκ-Γκρέντσαου και η σύζυγός του Ίρμινγκαρντ του Μπύντινγκεν, κόμισσα του Κλέμπεργκ.

Το 1270 παντρεύτηκε τον κόμη Αδόλφο του Νάσσαου, από τη γραμμή τού Βάλραμ του Οίκου του Nάσσαου. Οι κύριες κατοικίες τους ήταν το κάστρο Ίντσταϊν και το κάστρο Ζόνενμπεργκ. Μετά την εκλογή του Αδόλφου το 1292 ως βασιλιά της Γερμανίας, διέμενε κυρίως στο ''Ράιχσμπουργκ'' Άχαλμ, όταν δεν συνόδευε τον σύζυγό της στα ταξίδια του.

Μετά το τέλος τού συζύγου της στη μάχη του Γκέλχαϊμ, η Ιμάγκινα έστησε τον πρώιμο γοτθικό «Σταυρό του Βασιλιά» στο πεδίο της μάχης. Το 1309 είδε τη μεταφορά των λειψάνων τού συζύγου της από το αβαείο Ρόζενταλ (στο σημερινό Κέρτσενχαϊμ) στον καθεδρικό ναό του Σπάυερ.

Η Iμάγκινα επέζησε τού συζύγου της για σχεδόν δύο δεκαετίες, αλλά δεν ξαναπαντρεύτηκε. Για κατοικία της, η χήρα Iμάγκινα πήρε αρχικά το κάστρο Βάιλμπουργκ, και αργότερα μετακόμισε στο αβαείο Κλάρενταλ κοντά στο Βήζμπαντεν, όπου η κόρη τους Aδελαΐδα διοικούσε ως ηγουμένη. Η Iμάγκινα απεβίωσε στο αβαείο Κλάρενταλ στις 29 Σεπτεμβρίου 1313, και τάφηκε εκεί.

## Οικογένεια
Ο γάμος τής Ιμάγκινα με τον Αδόλφο του Νασσάου απέκτησε έφερε οκτώ παιδιά:
* Χάινριχ, απεβ. νέος.
* Ρούπρεχτ, απεβ. στις 2 Δεκεμβρίου 1304
* Γκέρλαχ Α΄ του Νάσσαου-Βήζμπαντεν.
* Αδόλφος (1292–1294).
* Βάλραμ Γ΄ του Nάσσαου-Βήζμπαντεν.
* Αδελαΐδα, ηγουμένη τού αβαείου Kλάρενταλ, απεβ. στις 26 Μαΐου 1338.
* Ιμάγκινα, απεβ. νέα.
* Μέχτιλντ (πριν το 1280 – 19 Ιουνίου 1323, Χαϊδελβέργη), παντρεύτηκε τον Ροδόλφο Α΄ τον ''Τραυλό'', δούκα της Άνω Βαυαρίας.

## Πρόγονοι





## Πηγές
* A. Ullrich, Die Landes- und Kirchengeschichte des Herzogthums Nassau von den ältesten Zeiten bis zur Reformation in übersichtlichem Zusammenhang, 2η Έκδοση. Βισμπάντεν, 1862.  .

## Εξωτερικοί σύνδεσμοι
* 

## Παραπομπές
Πρακτική φιλοσοφία

Η **πρακτική φιλοσοφία** αφορά κυρίως θέματα που έχουν εφαρμογές στη ζωή, όπως η μελέτη των αξιών, των κανόνων, της πολιτικής, της τέχνης. Η σύγχρονη διαίρεση της φιλοσοφίας σε θεωρητική φιλοσοφία και πρακτική φιλοσοφία έχει την αρχή της στη φιλοσοφία της φύσης και στην ηθική φιλοσοφία του Αριστοτέλη. Η μία έχει αντικείμενο τη θεωρία και η άλλο την πράξη.

Η πρακτική φιλοσοφία του Αριστοτέλη συμβάδιζε με τα δεδομένα της ελληνικής πόλης-κράτους και απευθυνόταν αποκλειστικά στον μέσο ελεύθερο πολίτη. Σύμφωνα με αυτή, δεν νοείται δικαίωση του ανθρώπου εκτός της κοινωνικής και της πολιτικής ζωής - ο άνθρωπος ορίζεται ως «ζώο πολιτικό» (*[[Πολιτικά (Αριστοτέλης)|Πολιτικά]]* 1253a9-11).

## Θέματα πρακτικής φιλοσοφίας
Παραδείγματα θεμάτων πρακτικής φιλοσοφίας είναι τα εξής:

* Ηθική
* Αισθητική
* Πολιτική φιλοσοφία

## Φιλοσοφική συμβουλευτική
Πρακτική φιλοσοφία είναι επίσης η χρήση της φιλοσοφίας και των φιλοσοφικών τεχνικών στην καθημερινή ζωή. Αυτή η χρήση μπορεί να λάβει διάφορες μορφές, όπως στοχαστική πρακτική, προσωπική φιλοσοφική σκέψη και φιλοσοφική συμβουλευτική.

Παραδείγματα θεμάτων φιλοσοφικής συμβουλευτικής είναι τα εξής:

* Φιλοσοφία της εκπαίδευσης
* Φιλοσοφία του δικαίου
* Φιλοσοφία της θρησκείας
* Φιλοσοφία της ιστορίας

## Πανεπιστημιακή εκπαίδευση
Στη Σουηδία και τη Φινλανδία, τα μαθήματα θεωρητικής και πρακτικής φιλοσοφίας διδάσκονται χωριστά και αποτελούν ξεχωριστά πτυχία. Άλλες χώρες μπορεί να χρησιμοποιούν παρόμοια σχήματα - ορισμένα πανεπιστήμια τγης Σκωτίας, για παράδειγμα, χωρίζουν τη φιλοσοφία σε λογική, μεταφυσική και ηθική - αλλά στα περισσότερα πανεπιστήμια σε όλον τον κόσμο η φιλοσοφία διδάσκεται ως ένα ενιαίο μάθημα.

## Παραπομπές

Κατηγορία:Μεταφιλοσοφία
Κατηγορία:Σελίδες με μη επιθεωρημένες μεταφράσεις
Γιάννης Λαζανάς

Ο **Γιάννης Λαζανάς** (γεννημένος την 5η Μαΐου 1980, στον Νέο Ερινεό Αχαΐας) είναι Έλληνας πρώην επαγγελματίας ποδοσφαιριστής, ο οποίος κατά τη διάρκεια της πολυετούς ποδοσφαιρικής του καριέρας αγωνίζονταν στη θέση του κεντρικού επιθετικού.

## Ποδοσφαιρική καριέρα
Ξεκίνησε το ποδόσφαιρο από τις ακαδημίες του Παναιγιάλειος και σε ηλικία 17 ετών μεταπήδησε στην πρώτη ομάδα του συλλόγου, με τα χρώματα του οποίου αγωνίστηκε για την επόμενη τετραετία σε Γ΄ Εθνική (1997-99) και Β΄ Εθνική (1999-2001). Μετακόμισε για μια διετία στον Πατραϊκό αγωνιζόμενος στη Β’ Εθνική, όπου αγωνίστηκε σε 51 αγώνες πρωταθλήματος και σκόραρε 14 τέρματα.

Το καλοκαίρι του 2003 μετακόμισε στη Θεσσαλονίκη για λογαριασμό του Άρη Θεσσαλονίκης με τον οποίο αγωνίστηκε στην  Α΄Εθνική για μια διετία. Στους «κίτρινους» είχε συνολικά 67 συμμετοχές και σημείωσε 16 τέρματα. Αναλυτικότερα είχε 52 συμμετοχές και 9 τέρματα στην Superleague, 11 συμμετοχές και 6 τέρματα στο Κύπελλο Ελλάδας ενώ αγωνίστηκε και σε 4 αγώνες στο Κύπελλο ΟΥΕΦΑ, όπου και σημείωσε 1 τέρμα, και πιο συγκεκριμένα στις 15 Οκτωβρίου 2003 όταν σκόραρε το δεύτερο και νικητήριο γκολ του Άρη εις βάρος της Μολδαβικής Ζίμπρου. 

Παρέμεινε στον Άρη μέχρι τις 12 Ιουλίου 2005, όταν και έλυσε το συμβόλαιο του με την ομάδα για να συνεχίσει στην Καλλιθέα  

Συνέχισε διαδοχικά σε Ατρόμητος Αθηνών , Ιωνικός , Αναγέννηση Καρδίτσας και Απόλλων Σμύρνης (στη Δ' Εθνική)  προτού επιστρέψει για μια διετία (2012-14) στον Παναιγιάλειο, κερδίζοντας την άνοδο στην Β’ Εθνική. 

Τη σεζόν 2014-2015 αγωνίστηκε στον Εθνικός Πειραιώς,   όπου και ολοκλήρωσε την πορεία του στις επαγγελματικές κατηγορίες με συνολικά 300 συμμετοχές (98 στην Α’, 130 στην Β’ και 72 στην Γ’ Εθνική) και 59 τέρματα (17 στην Α’, 25 στην Β’ και 17 στην Γ’ Εθνική). 
Συνέχισε να αγωνίζεται σε ερασιτεχνικό επίπεδο στην ΑΕ Ηρακλείου (2015), βοηθώντας την ομάδα στους αγώνες μπαράζ για άνοδο στην Γ’ εθνική, και στον Α.Π.Ο. Νικηφόρο (2015-16).
## Παραπομπές

## Εξωτερικοί σύνδεσμοι
* Προφίλ Γ. Λαζανά στο transfermarkt.com

Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παναιγιάλειου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Εθνικού Πειραιώς
Βραβεία Βρετανικής Ακαδημίας Κινηματογράφου 2018

Η **72<sup>η</sup> απονομή των [[Βραβεία Βρετανικής Ακαδημίας Κινηματογράφου|Βραβείων της Βρετανικής Ακαδημίας Κινηματογράφου]]**, γνωστά κυρίως ως **Βραβεία BAFTA**, η οποία τίμησε τις καλύτερες ταινίες του 2018, πραγματοποιήθηκε στις 10 Φεβρουαρίου 2019 στο Royal Albert Hall του Λονδίνου. Οικοδεσπότης της βραδιάς ήταν η Τζοάνα Λάμλεϊ.

Το βραβείο Καλύτερης Ταινίας κέρδισε η ταινία *[[Roma (ταινία)|Roma]]*, με τον Αλφόνσο Κουαρόν να βραβεύεται και ως Καλύτερος Σκηνοθέτης. Οι Ράμι Μάλεκ και Ολίβια Κόλμαν κέρδισαν τα βραβεία Α' Ανδρικού και Γυναικείου Ρόλου αντίστοιχα και οι Μαχερσάλα Άλι και Ρέιτσελ Βάις τα βραβεία Β' Ανδρικού και Γυναικείου Ρόλου αντίστοιχα. Καλύτερη Βρετανική Ταινία της χρονιάς αναδείχτηκε επίσης η ταινία *[[Η Ευνοούμενη]]*.

## Βραβεία και Υποψηφιότητες
### Ειδικό βραβείο (Academy Fellowship)
**[[Θέλμα Σουνμέικερ]]**

### Προσφορά στον Βρετανικό Κινηματογράφο
**Ελίζαμπεθ Κάρλσεν & Στίβεν Γούλεϊ για το Number 9 Films**

## Πολλαπλές υποψηφιότητες
* **12**: *[[Η Ευνοούμενη]]* 
* **7**: *[[Bohemian Rhapsody (ταινία)|Bohemian Rhapsody]]*, *[[Roma (ταινία)|Roma]]*, *[[Ένα αστέρι γεννιέται (ταινία 2018)|Ένα αστέρι γεννιέται]]*, *Ο Πρώτος Άνθρωπος*
* **6**: *Vice: O δεύτερος στην ιεραρχία*
* **5**: *Η παρείσφρηση*
* **4**: *[[Το πράσινο βιβλίο (ταινία)|Το Πράσινο Βιβλίο]]*, *Ψυχρός πόλεμος*
* **3**: *Θα μπορούσες ποτέ να με συγχωρέσεις;*, *Η Μαίρη Πόπινς επιστρέφει*, *[[Μαίρη, η Βασίλισσα της Σκωτίας (ταινία, 2018)|Μαίρη, η Βασίλισσα της Σκωτίας]]*, *Χοντρός & Λιγνός*
* **2**: *Κτήνος*, *Αν η οδός Μπιλ μπορούσε να μιλήσει*, *Το νησί των σκύλων*, *[[Φανταστικά Ζώα: Τα Εγκλήματα του Γκρίντελβαλντ]]*, *McQueen*

## Πολλαπλά βραβεία
* **7**: *[[Η Ευνοούμενη]]*
* **4**: *[[Roma (ταινία)|Roma]]*
* **2**: *[[Bohemian Rhapsody (ταινία)|Bohemian Rhapsody]]*

## Παραπομπές


## Εξωτερικοί σύνδεσμοι
* Επίσημη ιστοσελίδα των Βραβείων Βρετανικής Ακαδημίας

2018
BAFTA
Τζωρτζ Χάμπσον

Ο **σερ Τζωρτζ Φράνσις Χάμπσον**, 10ος βαρονέτος Χάμπσον (αγγλ. *George Francis Hampson, 10th Baronet*, 14 Ιανουαρίου 1860 – 15 Οκτωβρίου 1936) ήταν Άγγλος εντομολόγος.

Ο Χάμπσον σπούδασε στο Κολέγιο Έξετερ του Πανεπιστημίου της Οξφόρδης. Κατόπιν ταξίδεψε στη νότια Ινδία προκειμένου να καλλιεργήσει τσάι στα Όρη Νιλγκίρι, στο σημερινό Ταμίλ Ναντού, όπου ενδιαφέρθηκε για τις εκεί πεταλούδες. Επιστρέφοντας στην Αγγλία, έγινε εθελοντής στο Μουσείο Φυσικής Ιστορίας του Λονδίνου, όπου συνέγραψε τις μελέτες *The Lepidoptera of the Nilgiri District* (1891) και *The Lepidoptera Heterocera of Ceylon* (1893), ως τα μέρη 8 and 9 του έργου *Illustrations of Typical Specimens of Lepidoptera Heterocera of the British Museum*. Στη συνέχεια άρχισε να εργάζεται πάνω στο μεγάλο συλλογικό έργο *The Fauna of British India, Including Ceylon and Burma*, όπου συνεισέφερε 4 τόμους 
(*Moths*, 4 volumes, 1892-1896)

Ο Άλμπερτ Γκύντερ προσέφερε στον Χάμπσον μια θέση βοηθού στο Μουσείο τον Μάρτιο του 1895 και προαγωγή σε acting assistant keeper το 1901. Τότε άρχισε να εργάζεται πάνω στον *Catalogue of the Lepidoptera Phalaenae in the British Museum* (15 τόμοι, 1898-1920).

Ο Τζωρτζ Χάμπσον ήταν έγγαμος, με τη Μίνι Φράνσις Κλαρκ-Κένεντυ (Minnie Frances Clark-Kennedy), από την 1η Ιουνίου 1893, και μαζί είχαν αποκτήσει τρία τέκνα.

## Παραπομπές


## Πηγές
* William T. Stearn: *The Natural History Museum at South Kensington*, ISBN 0-434-73600-7

Κατηγορία:Εντομολόγοι
Κατηγορία:Άγγλοι βιολόγοι
Κρίστοφερ Κ. Κραφτ

Ο **Κρίστοφερ Κολόμπους Κραφτ τζούνιορ** (αγγλ. *Christopher Columbus Kraft Jr.*, 28 Φεβρουαρίου 1924 – 22 Ιουλίου 2019) ήταν Αμερικανός αεροδιαστημικός μηχανικός της NASA, που είχε σημαντική συνεισφορά στην ίδρυση του Κέντρου Ελέγχου Αποστολών και τη διαμόρφωση της οργανώσεως και της νοοτροπίας του. Ο συνάδελφός του Γκλυν Λάνυ είχε δηλώσει το 1998 *το Κέντρο Ελέγχου σήμερα ... είναι μια αντανάκλαση του Κρις Κραφτ»*.

Ο Κραφτ γεννήθηκε στο Φοίμπας, σήμερα προάστιο της πόλεως Χάμπτον της Βιρτζίνια, και ήταν γερμανικής (βαυαρικής) καταγωγής από την πλευρά του πατέρα του. Απεφοίτησε το 1944 από το Πολυτεχνείο της Βιρτζίνια (*Virginia Tech*) με πτυχίο αεροναυτικού μηχανικού. Κατόπιν προσλήφθηκε από την National Advisory Committee for Aeronautics (NACA), τον πρόδρομο οργανισμό της NASA. Εργάσθηκε για περισσότερο από μία δεκαετία στην αεροναυτική έρευνα και το 1958 εντάχθηκε στη λεγόμενη «Ομάδα Διαστήματος» (*Space Task Group*), μια μικρή ομάδα που συστήθηκε με το καθήκον να θέσει τον πρώτο Αμερικανό στο διάστημα. Οριζόμενος στον τομέα πτητικών επιχειρήσεων, ο Κραφτ έγινε ο πρώτος στην ιστορία «διευθυντής πτήσεων» (επικεφαλής των ελεγκτών πτήσεως) της NASA. Βρισκόταν σε υπηρεσία στην πρώτη επανδρωμένη (μη τροχιακή) διαστημική πτήση στην ιστορία των ΗΠΑ (Mercury-Redstone 3), στην πρώτη επανδρωμένη τροχιακή διαστημική πτήση των ΗΠΑ (Mercury-Atlas 6) και στην πρώτη αμερικανική διαστημική πτήση με «περίπατο στο διάστημα» (Τζέμινι 4). Στην αρχή του προγράμματος «Απόλλων», ο Κραφτ παραιτήθηκε από διευθυντής πτήσεων, ώστε να επικεντρωθεί στη διαχείριση και τον σχεδιασμό αποστολών. Το 1972 έγινε διευθυντής του «Κέντρου Επανδρωμένων Διαστημοπλοίων», του μετέπειτα Διαστημικό Κέντρο Τζόνσον, διαδεχόμενος στη θέση αυτή τον μέντορά του Ρόμπερτ Ρ. Γκίλρουθ, και παρέμεινε στη θέση αυτή μέχρι τη συνταξιοδότησή του το 1982.

Αργότερα ο Κραφτ έγινε σύμβουλος επιχειρήσεων όπως η IBM and Rockwell International. Το 1994 διορίσθηκε πρόεδρος μιας επιτροπής με σκοπό να γίνει το Πρόγραμμα Διαστημικών Λεωφορείων της NASA πιο οικονομικό. Η αναφορά της επιτροπής αυτής, γνωστή ως «Αναφορά Κραφτ» συνιστούσε να ανατεθεί η λειτουργία του προγράμματος σε ιδιωτική εργολαβία, γεγονός που είχε προκαλέσει τότε συζητήσεις και διχογνωμίες. Επίσης συνιστούσε να περικόψει η NASA κονδύλια των δομικών αλλαγών για τη βελτίωση της ασφάλειας που είχαν γίνει μετά την καταστροφή του «Τσάλεντζερ». Αυτή η σύσταση επέφερε ακόμα πιο επικριτικά σχόλια μετά την Τραγωδία του «Κολούμπια».

Το 2001 ο Κραφτ δημοσίευσε την αυτοβιογραφία του με τίτλο *Flight: My Life in Mission Control* (= «Πτήση: Η ζωή μου στον έλεγχο αποστολής»). Στο κτήριο του Κέντρου Ελέγχου Αποστολών στο Χιούστον δόθηκε το όνομά του προς τιμή του το 2011, ενώ ακόμα ο Κραφτ βρισκόταν στη ζωή.

## Παραπομπές


## Πηγές

* 
* 
* 
* 
* 
* 
* 
* 
* 
* 
* 
* 
* 
* 
* 
* 

Κατηγορία:Αμερικανοί μηχανικοί
Κατηγορία:Αμερικανοί γερμανικής καταγωγής
Αθορυβία

Η **αθορυβία** (λατινική και επιστημονική ονομασία *Athorybia*) είναι γένος υδρόζωων που ανήκει στην οικογένεια αγαλματίδες. Περιλαμβάνει δύο γνωστά σήμερα είδη, που ζουν στις τροπικές θάλασσες της Γης, τα εξής:

* *[[Athorybia lucida]]*, Biggs, 1978
* *Athorybia rosacea* (Forsskål, 1775)

## Παραπομπές


Αθορυβια
Μαρίκα Ανθοπούλου

Η **Μαρίκα Ανθοπούλου-Μηλιάδου** (Αθήνα, 1899-1974) ήταν Ελληνίδα ηθοποιός που σταδιοδρόμησε κυρίως στο θέατρο.

Ήταν κόρη της τραγουδίστριας της όπερας Μάγδας Κομνηνού και πρωτοεμφανίσθηκε στη σκηνή κατά την παιδική της ηλικία (13 ετών), στον θίασο του Κ. Μουστάκα. Λίγα χρόνια αργότερα έπαιξε στην ελληνική οπερέτα *Στα Παραπήγματα*, έργο του Θεόφραστου Σακελλαρίδη, όπου σημείωσε την πρώτη μεγάλη της επιτυχία, καθώς και στη μεγάλη επιθεώρηση «Παναθήναια». Στη συνέχεια συνεργάσθηκε με πολλούς θιάσους σε έργα πρόζας, επιθεωρήσεις και οπερέτες, τόσο στην Ελλάδα όσο και στην Αίγυπτο. Εμφανίσθηκε επίσης και ως χορεύτρια. Διέκοψε τις εμφανίσεις της το 1929 και τις επανέλαβε μεταπολεμικά, το 1947. Το 1955 πραγματοποίησε την τελευταία επαγγελματική της εμφάνιση, με τον θίασο της κυρίας Κατερίνας.

Δύο μόνο ήταν οι εμφανίσεις της Μ. Ανθοπούλου στον ελληνικό κινηματογράφο 
, η εμπορική ακμή του οποίου άρχισε μετά τη λήξη της σταδιοδρομίας της. Συγκεκριμένα έπαιξε στις ταινίες ''Ο κόκκινος βράχος'' (1949), σε σκηνοθεσία Γρηγόρη Γρηγορίου και *[[Πρέπει να τα παντρέψουμε]]* (1953).

## Παραπομπές


## Πηγές
* Το λήμμα «Ανθοπούλου-Μηλιάδου Μαρίκα» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 665

## Εξωτερικοί σύνδεσμοι
* «Μαρίκα Ανθοπούλου 1899-1974» στο *ellinikoskinimatografos.gr*

Κατηγορία:Ελληνίδες ηθοποιοί θεάτρου
Κατηγορία:Έλληνες χορευτές
Γη των Φυλιστιείμ

Η **Γη των Φυλιστιείμ** () ήταν συνομοσπονδία πενταπόλεως στον νοτιοδυτικό Λεβάντε, αποτελούμενη κυρίως από τη Γάζα, την Ασκαλώνα, την Άζωτο, την Ακκαρώνα και τη Γεθ και για ένα διάστημα και την Ιόππη.

Οι μελετητές πιστεύουν ότι οι Φιλισταίοι αποτελούνταν από ανθρώπους με αιγαιοπελαγίτικο υπόβαθρο όπου από το 1200 π.Χ. περίπου και μετά εγκαταστάθηκαν στην περιοχή και αναμείχθηκαν με τον τοπικό πληθυσμό των Χαναναίων, και έγιναν γνωστοί ως Πελεσέτ, ή Φιλισταίοι. Στη μέγιστη εδαφική επέκτασή της, το έδαφός της μπορεί να εκτεινόταν κατά μήκος της ακτής των Χαναναίων από την Αρίζα στο Σινά (σημερινή Αίγυπτος) μέχρι τον ποταμό Γιαρκόν (σημερινό Τελ Αβίβ) και μέχρι την ενδοχώρα ως την Ακκαρώνα και την Γεθ. ΟΝαβουχοδονόσωρ Β΄ εισέβαλε στην Γη των Φυλιστιείμ το 604 π.Χ., έκαψε την Ασκαλώνα και ενσωμάτωσε την περιοχή στη Νεοβαβυλωνιακή Αυτοκρατορία· η Γη των Φυλιστιείμ και ο γηγενής πληθυσμός της, οι Φιλισταίοι, εξαφανίζονται από το ιστορικό προσκήνιο μετά από εκείνο το έτος.

## Παραπομπές


Κατηγορία:Αρχαία Εγγύς Ανατολή
Κατηγορία:Ιστορικές περιοχές του Ισραήλ
Κατηγορία:Ιστορία του Ισραήλ
Κατηγορία:Ιστορία της Παλαιστίνης
Κατηγορία:Πρώην συνομοσπονδίες